CELEX: 32004R1414
Language: hu
Date: 2004-07-28 00:00:00
Title: A Bizottság 1414/2004/EK rendelete (2004. július 28.) bizonyos áruknak a Kombinált Nómenklatúrában történő osztályozásáról

4.8.2004   
            
            
               HU
            
            
               Az Európai Unió Hivatalos Lapja
            
            
               L 257/4
            
         
      A BIZOTTSÁG 1414/2004/EK RENDELETE
   
   (2004. július 28.)
   bizonyos áruknak a Kombinált Nómenklatúrában történő osztályozásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikk (1) bekezdés a) pontjára,
   mivel:
   
               (1)
            
            
               A 2658/87/EGK rendelethez csatolt Kombinált Nómenklatúra egységes alkalmazása érdekében szükséges az e rendelet mellékletében említett áruk osztályozásáról szóló intézkedések elfogadása.
            
         
               (2)
            
            
               A 2658/87/EGK rendelet meghatározta a Kombinált Nómenklatúra értelmezéséről szóló általános szabályokat. Ezeket a szabályokat kell alkalmazni bármely más nómenklatúrára vonatkozóan, amely teljesen a Kombinált Nómenklatúrán alapul, vagy azt adott esetben további bontással egészíti ki, és amelyet valamely különös közösségi rendelkezéssel hoznak létre az árukereskedelemhez kapcsolódó tarifális és más intézkedések alkalmazásának céljából.
            
         
               (3)
            
            
               Az említett általános szabályok értelmében a melléklet táblázatának 1. oszlopában leírt árukat, a 3. oszlopban feltüntetett okok alapján, a táblázat 2. oszlopában feltüntetett KN-kód(ok) alá kell osztályozni.
            
         
               (4)
            
            
               Szükséges kikötni, hogy a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) értelmében a tagállamok vámhatóságai által kibocsátott, és az ezzel a rendelettel nem összhangban lévő, az áruk Kombinált Nómenklatúrában történő osztályozására vonatkozó kötelező érvényű tarifális felvilágosítást a jogosult egy három hónapos időszakon belül továbbra is felhasználhatja.
            
         
               (5)
            
            
               A Vámkódex Bizottság nem nyilvánított véleményt az elnöke által megállapított határidőn belül,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrán belül a táblázat 2. oszlopában feltüntetett KN-kód(ok) alá kell osztályozni.
   2. cikk
   Az 1992. október 12-i 2913/92/EGK tanácsi rendelet 12. cikk (6) bekezdése értelmében a tagállamok vámhatóságai által kibocsátott, az ezzel a rendelettel nem összhangban lévő, kötelező érvényű tarifális felvilágosítás egy három hónapos időszakon belül továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2004. július 28-án.
      
         
            a Bizottság részéről
         
         Frederik BOLKESTEIN
         
         
            a Bizottság tagja
         
      
   
   
      (1)  HL L 256., 1987.9.7., 1. o. A legutóbb a 2344/2003/EK bizottsági rendelettel (HL L 346., 2003.12.31., 38. o.) módosított rendelet.
   
      (2)  HL L 302., 1992.10.19., 1. o. A legutóbb a 2003-as Csatlakozási Okmánnyal módosított rendelet.
   
      MELLÉKLET
      
                  Áruleírás
               
               
                  Osztályozás
                  (KN-kód)
               
               
                  Indoklás
               
            
                  (1)
               
               
                  (2)
               
               
                  (3)
               
            
                  Szemápoló termék (szemcsepp)
                  
                               
                           
                           
                              Aktív hatóanyag: polivinil-alkohol (síkosító anyag) 1,4 %,
                           
                        
                               
                           
                           
                              További összetevők:
                              
                                          —
                                       
                                       
                                          nátrium-klorid (tonizáló anyag)
                                       
                                    
                                          —
                                       
                                       
                                          nátrium dihidrogénfoszfát (pufferanyag)
                                       
                                    
                                          —
                                       
                                       
                                          dinátrium hidrogénfoszfát (pufferanyag)
                                       
                                    
                                          —
                                       
                                       
                                          benzalkónium-klorid (tartósítószer)
                                       
                                    
                                          —
                                       
                                       
                                          dinátriumedetát (kelátképző)
                                       
                                    
                                          —
                                       
                                       
                                          sósav (pH beállító)
                                       
                                    
                                          —
                                       
                                       
                                          nátrium-hidroxid (pH beállító)
                                       
                                    
                                          —
                                       
                                       
                                          tisztított víz 100 %-ig (hordozó)
                                       
                                    
                        A terméket kereskedelmi forgalom számára kiszerelték (15 ml-es csepegtetős üvegcsében) a dózisra és felhasználásra vonatkozó tájékoztatóval.
               
               
                  3004 90 19
               
               
                  A Kombinált Nómenklatúra általános értelmezési szabályainak 1. és 6. pontja, a 3004, 3004 90, valamint a 3004 90 19 KN kódok szövege alapján.
                  A terméket szemszárazság és más szemirritáció tüneteinek kezelésére, gyógyászati célra gyártották és szerelték ki, síkosító anyagként és műkönnyként történő használatra.
                  A készítmény nem használható a 3307 vtsz. alá tartozó kontaktlencse vagy műszem oldatként.